Legal Document

Category: 25

Text:
16. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΚΑΙ ΟΙΚΟΝΟΜΙΚΩΝ Αριθ. 180468/5270 της 8/23 Ιαν. 1974  (ΦΕΚ Α' 61) Περί αυξήσεως των Επιδομάτων Πτώσεως Αλεξιπτωτιστών, υποβρυχίων Καταστροφέων και Καταδυτικόν. Έχοντες υπ' όψει : α)Τον Α.Ν. 1502/1950 άρθρ. 11. β)Τον Α.Ν. 2030/1952 άρθρον μόνον. γ)Το Ν.Δ. 2926/1954 άρθρον μόνον. δ)Το Ν.Δ. 3722/1957 άρθρ. 2. ε)Το Ν.Δ. 4548/1966 άρθρ. 4. ζ)Το Ν.Δ. 588/1970 άρθρ. 1. η)Τας υπ' αριθ. 119338/8401/30.6.1969 και 217599/3144/24.1.1970 ημετέρας αποφάσεις, αποφασίζομεν: Καθορίζομεν τα εξαμηνιαία επιδόματα πτώσεως αλεξιπτωτιστών, υποβρυχίων καταστροφέων και καταδυτικόν εις το ποσόν το εξαγόμενον δια πολλαπλασιασμού του εκάστοτε ισχύοντος μηνιαίου βασικού μισθού του βαθμού Λοχαγού επί τους κάτωθι συντελεστάς κατά κατηγορίαν. α. Κατηγορία : 1)Ανώτεροι - Κατώτεροι Αξιωματικοί και Ανθυπασπισταί : Συντελεστής 2,20. 2)Δόκιμοι Έφεδροι Αξιωματικοί - Μόνιμοι και Εθελονταί Οπλίται : Συντελεστής 1,80. 3)Κληρωτοί και Έφεδροι Οπλίται : Συντελεστής 1,50. Η ισχύς της παρούσης δημοσιευομένης εις την Εφημερίδα της Κυβερνήσεως, άρχεται από 1 Ιαν. 1974. Η ανωτέρω απόφασις συνεπληρώθη δια των υπ' αριθ. 47303/1459 της 16/27 Μαΐου 1974 (ΦΕΚ Β' 550), ισχυούσης από 1 Ιαν. 1974 και 177082/5398 της 2/11 Δεκ. 1975 (ΦΕΚ Β' 1460) ισχυούσης από 1 Ιαν. 1975 και ωρίσθη σαν αντιστοίχως τα επιδόματα πτώσεως αλεξιπτωτιστών και καταδυτικόν των Ανωτάτων Αξιωματικών εις το ποσόν το εξαγόμενον δια πολλαπλασιασμού του εκάστοτε ισχύοντος μηνιαίου βασικού μισθού του βαθμού Λοχαγού επί συντελεστήν 2,20.